Prangli saar  Ürikuisse ilmub Rango nimi 1387.a. Keskajal olid elanikeks rootslased ja soomlased, 17. sajandil saar eestistus. See oli aeg, mil Prangli - nagu Naissaargi - oli  hansakaupmeeste hirm. Just siin varitsesid piraadid mööduvaid kaubalaevu. Praegu on saarel kolm maalilist küla umbes 160 elanikuga. Saare loodus on vaheldusrikas ja vanadest rannataludest õhkub ajaloo hõngu. Lõunarannas asub 1848.a. ehitatud Laurentsiuse kabel külakalmistuga, idarannas on aurikul "Eesti Rand" hukkunute mälestusmärk.  Inimesi viib saarelt mandrile Kelnase sadamast Leppneeme väike laev.